ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 01.07.1996 
COM(96) 325 τελικό 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την παράταση του πορσωρινού δασμού αντιντάμπινγκ στις εισαγωγές νημάτων από 
πολυεστέρα καταγωγής Ινδονησίας και Ταϊλάνδης 
(υποβληθείσα από την Επιτροπή) 

Αιτιολογική έκθεση 
1. Ο κανονισμός (ΕΚ) αριθ. 940/96 της Επιτροπής, της 23ης Μαΐου 1996, επέβαλε 
προσωρινό δασμό αντιντάμπινγκ στις εισαγωγές νημάτων από πολυεστέρα 
καταγωγής Ινδονησίας και Ταϊλάνδης. 
2. Δεδομένου ότι δεν έχει ακόμη ολοκληρωθεί η εξέταση των περιστατικών της 
περίπτωσης αυτής, η Επιτροπή ενημέρωσε τους ενδιαφερόμενους εξαγωγείς για την 
πρόθεση της να προτείνει παράταση της ισχύος του προσωρινού δασμού. Οι 
εξαγωγείς δεν προέβαλαν αντίρρηση στην πρόταση αυτή. 
3. Κατόπιν τούτου, σύμφωνα με το άρθρο 11 παράγραφος 5 του κανονισμού αριθ. 
2423/88 του Συμβουλίου, η Επιτροπή υποβάλλει πρόταση κανονισμού του 
Συμβουλίου για την παράταση της ισχύος του προσωρινού δασμού αντιντάμπινγκ 
στις εισαγωγές νημάτων από πολυεστέρα καταγωγής Ινδονησίας και Ταϊλάνδης, για 
περαιτέρω χρονική περίοδο δύο μηνών. 
ι 
ΚΑΝΟΝΙΣΜΟΣ (ΕΚ) ΤΟΥ ΣΥΜΒΟΥΛΙΟΥ ΑΡΙΘ 
για την παράταση του πορσωρινού δασμού αντιντάμπινγκ στις εισαγωγές νημάτων από 
πολυεστέρα καταγωγής Ινδονησίας και Ταϊλάνδης 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα 
κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της 
Ευρωπαϊκής Κοινότητας1, και ιδίως το άρθρο 23, 
τον κανονισμό (ΕΟΚ) αριθ. 2423/88 του Συμβουλίου, της 11ης Ιουλίου 1988, για την άμυνα 
κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών 
μη μελών της Ευρωπαϊκής Οικονομικής Κοινότητας2, και ιδίως το άρθρο 11, 
την πρόταση της Επιτροπής, 
Εκτιμώντας: 
ότι με τον κανονισμό (ΕΚ) αριθ. 940/96, της 23ης Μαΐου 1996, επεβλήθη προσωρινός 
δασμός αντιντάμπινγκ στις εισαγωγές νημάτων από πολυεστέρα καταγωγής Ινδονησίας και 
Ταϊλάνδης3· 
ότι δεν έχει ακόμη ολοκληρωθεί η εξέταση των περιστατικών και ότι η Επιτροπή έχει 
ενημερώσει τους εξαγωγείς που είναι γνωστό ότι ενδιαφέρονται, για την πρόθεση της να 
προτείνει παράταση της ισχύος του προσωρινού δασμού για συμπληρωματική περίοδο δύο 
μηνών· 
ότι δεν υπήρξαν αντιρρήσεις εκ μέρους των εξαγωγέων, 
ΕΕ αριθ. L 56, 06.03.1996, σ. 1. 
ΕΕ αριθ. L 209, 2.8.1988, σ. 1, όπως τροποποιήθηκε την τελευταία φορά από τον κανονισμό 
(ΕΚ) αριθ. 522/94 (ΕΕ αριθ. L 66, 10.3.1994, σ. 10) 
ΕΕ αριθ. L 128, 29.05.1996, σ. 3. ί 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Η ισχύς του προσωρινού δασμού αντιντάμπινγκ στις εισαγωγές νημάτων από πολυεστέρα 
καταγωγής Ινδονησίας και Ταϊλάνδης, ο οποίος επεβλήθη με τον κανονισμό (ΕΚ) αριθ. 
940/96 της Επιτροπής, παρατείνεται για χρονική περίοδο δύο μηνών και λήγει την 1η 
Δεκεμβρίου 1996. Ο δασμός παύει να εφαρμόζεται εάν, πριν από την ανωτέρω ημερομηνία, 
το Συμβούλιο προβεί στην έγκριση οριστικών μέτρων ή περατωθεί η διαδικασία σύμφωνα 
με το άρθρο 9 του κανονισμού (ΕΚ) αριθ. 2423/88. 
Άρθρο 2 
Ο παρών κανονισμός αρχίζει να ισχύει την επομένη της δημοσίευσης του στην Επίσημη 
Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε 
κράτος μέλος. 
Βρυξέλλες, 
Το Συμβούλιο 
•V 
ISSN 0254-1483 
COM(96) 325 τελικό 
ΕΓΓΡΑΦΑ 
GR 02 11 
Αριθ. καταλόγου : CB-CO-96-330-GR-C 
ISBN 92-78-06006-2 
Υπηρεσία Επισήμων Εκδόσεων των Ευρωπαϊκών Κοινσιήΐων 
L-2985 Λουξεμβούργο